Možná kontraindikácia
Užívám liek Equilis,na riedenie krv potom Multaq,betalok,a tamsulozin občas pijem čaj urologicky,aké čaje môžu byť nevhodné.
Dobrý deň
Ďakujeme za Vašu otázku
Pri súčasnom užívaní liekov Eliquis a Tamsulosin bola pozorovaná stredne závažná interakcia, pri ktorej je zvýšené riziko hypotenzie. Z toho dôvodu sa odporúča starostlivo sledovať krvný tlak a v prípade opakovaného výskytu hypotenzie (namerané nízke hodnoty krvného tlaku) alebo závratov, je potrebné, čo najskôr informovať lekára.
Súčasné užívanie urologickej čajovej zmesi a uvedených liekov sa zdá byť bezpečné, ale keďže pri čajoch nie sú vykonávané interakčné skúšky, prípadne interakcie s liekmi nemuseli byť pozorované.
Pri súčasnom užívaní liekov Eliquis a Multag sa nesmú konzumovať produkty a čajové zmesí, ktoré obsahujú ľubovník bodkovaný, keďže jeho užívanie môže ovplyvniť účinok týchto liekov. Taktiež sa pri súčasnom užívaní lieku Multaq musí vylúčiť konzumácia nápojov, ktoré obsahujú grapefruitovú šťavu.
Všetky uvedené kontraindikácie liekov a možné interakcie sú uvedené v príbalových letákoch pre užívateľa.
Prajem pekný zvyšok dňa
S pozdravom, PharmDr. Lucia Kubáňová